CELEX: 62007TO0092
Language: lt
Date: 2008-05-08 00:00:00
Title: 2008 m. gegužės 8 d. Pirmosios instancijos teismo (apeliacinė kolegija) nutartis.#Jacques Frankin ir kt. prieš Europos Bendrijų Komisiją.#Apeliacinis skundas - Viešoji tarnyba.#Byla T-92/07 P.

PIRMOSIOS INSTANCIJOS TEISMO (apeliacinių skundų kolegija) NUTARTIS
      2008 m. gegužės 8 d.
      Byla T‑92/07 P
      Jacques Frankin ir kt.
      prieš
      Europos Bendrijų Komisiją
      „Apeliacinis skundas – Viešoji tarnyba – Pareigūnai ir laikinieji tarnautojai – Pensija – Teisių į pensiją pervedimas – Akivaizdžiai nepriimtinas apeliacinis skundas – Akivaizdžiai nepagrįstas apeliacinis skundas“
      Dalykas: Apeliacinis skundas, pateiktas dėl 2007 m. sausio 16 d. Europos Sąjungos tarnautojų teismo (pirmoji kolegija) sprendimo Frankin ir kt. prieš Komisiją (F‑3/06, dar nepaskelbtas Rinkinyje) panaikinimo.
      
      Sprendimas: Atmesti apeliacinį skundą. J. Frankin ir kiti 482 Komisijos pareigūnai ir laikinieji tarnautojai, kurių pavardės nurodytos
         Pirmosios instancijos teismo nutarties priede, padengia savo ir Komisijos šioje instancijoje patirtas bylinėjimosi išlaidas.
      
      Santrauka
      Apeliacinis skundas – Pagrindai – Teisės klaidos, kuria remiamasi, nenurodymas – Nepriimtinumas
      (Teisingumo Teismo statuto I priedo 11 straipsnio 1 dalis; Pirmosios instancijos teismo procedūros reglamento 138 straipsnio
            1 dalies c punktas)
      Iš Teisingumo Teismo statuto I priedo 11 straipsnio 1 dalies ir iš Pirmosios instancijos teismo procedūros reglamento 138 straipsnio
         1 dalies c punkto matyti, kad apeliaciniame skunde dėl Tarnautojų teismo sprendimų turi būti aiškiai nurodomi sprendimo, kurį
         prašoma panaikinti, ginčijami elementai, taip pat teisiniai argumentai, kuriais konkrečiai grindžiamas šis prašymas. Šio reikalavimo
         netenkina apeliacinis skundas, kuriame nepateikiami net argumentai, konkrečiai skirti ginčijamame sprendime padarytai teisės
         klaidai įvardyti, ir kuriame tik pakartojami Tarnautojų teisme jau pateikti ieškinio pagrindai ir argumentai. Iš tiesų toks
         apeliacinis skundas tėra vien prašymas peržiūrėti Tarnautojų teismo nagrinėtą ieškinį, o tai nepriskiriama Pirmosios instancijos
         teismo kompetencijai.
      
      (žr. 21 ir 22 punktus)
      Nuoroda: 2000 m. liepos 4 d. Teisingumo Teismo sprendimo Bergaderm ir Goupil prieš Komisiją, C‑352/98 P, Rink. p. I‑5291, 34 ir 35 punktai; 2001 m. gegužės 10 d. Teisingumo Teismo nutarties FNAB ir kt. prieš Tarybą, C‑345/00 P, Rink. p. I‑3811, 30 punktas; 2002 m. sausio 8 d. Teisingumo Teismo sprendimo Prancūzija prieš Monsanto ir Komisiją, C‑248/99 P, Rink. p. I‑1, 68 punktas; 2003 m. lapkričio 11 d. Teisingumo Teismo nutarties Martinez prieš Parlamentą, C‑488/01 P, Rink. p. I‑13355, 40 punktas.